গঙ্গাজোয়াড়ায় অটো-রিক্সা গণ্ডগোল ঘিরে মহিলাদের বেধড়ক মারধর

নরেন্দ্রপুর: অটো-রিক্সার দখলদারিকে কেন্দ্র করে রণক্ষেত্রের চেহারা নিল গঙ্গাজোয়ারা (Gangajoara)। অভিযোগ, রাস্তায় যাত্রী তুলছিলেন এক রিক্সাচালক। সেই সময় এক অটোচালক গাড়ি লক করে হুমকি দিতে শুরু করে। রিক্সাচালককে হুমকি দেওয়া নিয়ে প্রতিবাদে নামেন এলাকাবাসী। আর সেই প্রতিবাদের জেরেই শুরু হয় চরম অশান্তি।

সূত্রের খবর, অটোচালকের পক্ষের লোকজন স্থানীয় একটি দোকানের ভিতরে ঢুকে মহিলাদের বেধড়ক মারধর করে। অভিযোগ, রাস্তায় ফেলে লাথি-ঘুসি মারা হয় তাঁদের। গুরুতর আহত দুই মহিলা বর্তমানে হাসপাতালে চিকিৎসাধীন। শুধু তাই নয়, বর্তমানে দোকানের ভিতরে ছড়িয়ে ছিটিয়ে রয়েছে ভাঙা শাখা-পলা।

আরও পড়ুন: দুর্নীতির অভিযোগে গ্রেফতার সিপিআইএম পঞ্চায়েত প্রধান, ৫ দিনের পুলিশি হেফাজত

এই ঘটনায় ক্ষোভে ফেটে পড়ে এলাকাবাসী। সোনারপুর থেকে গঙ্গাজোয়ার রুটের অটো ঘিরে বিক্ষোভে নামে স্থানীয়রা। পরিস্থিতি নিয়ন্ত্রণে ঘটনাস্থলে পৌঁছয় নরেন্দ্রপুর থানার পুলিশ। এই মুহূর্তে চরম উত্তেজনা বিরাজ করছে এলাকাজুড়ে।

দেখুন অন্য খবর