সোনারপুরে উদ্ধার মাধ্যমিক পরীক্ষার্থীর ঝুলন্ত দেহ

কলকাতা: সোনারপুরে (Sonarpur) বাড়ি থেকে ঝুলন্ত অবস্থায় এক মাধ্যমিক পরীক্ষার্থীর দেহ উদ্ধারকে কেন্দ্র করে এলাকায় তীব্র চাঞ্চল্য ছড়িয়েছে। পরিবারের অভিযোগ, সোশ্যাল মিডিয়ায় প্রযুক্তির সাহায্যে তার ছবি বিকৃত করে নগ্ন অবস্থায় ছড়িয়ে দেওয়া হয়েছিল। সেই অপমান সহ্য করতে না পেরে ছাত্রীটি আত্মঘাতী হয়েছে বলে দাবী পরিবারের (District news)।

পুলিশ সূত্রে জানা গিয়েছে, সোনারপুর থানার অন্তর্গত এলাকায় মামার বাড়িতে থাকত ওই ছাত্রী। বৃহস্পতিবার স্কুল থেকে ফিরে বাড়িতে একাই ছিল সে। সন্ধের দিকে মাসি বাড়িতে এসে প্রথম তাকে ঝুলন্ত অবস্থায় দেখতে পান। দ্রুত হাসপাতালে নিয়ে যাওয়া হলে চিকিৎসকেরা তাকে মৃত বলে ঘোষণা করেন।

আরও পড়ুন: বঙ্গোপসাগরে ফের তৈরি হল ঘূর্ণিঝড়! প্রভাব পড়বে বাংলায়?

পরিবারের অভিযোগ, এলাকার আসিফ খান নামে এক যুবক দীর্ঘদিন ধরে মেয়েটিকে উত্যক্ত করত। অভিযুক্তের অন্য এক প্রেমিকা ওই ছবি সোশ্যাল মিডিয়ায় ছড়িয়ে দেয় বলেও অভিযোগ তুলেছে পরিবার। ঘটনার পর থেকেই মানসিকভাবে ভেঙে পড়েছিল পরীক্ষার্থী বলে দাবি তাদের।

ঘটনার পর সোনারপুর থানায় লিখিত অভিযোগ দায়ের হয়েছে। পুলিশ জানিয়েছে, অভিযোগের ভিত্তিতে তারা তদন্ত শুরু করেছে। অভিযুক্তদের খোঁজে তল্লাশিও চালানো হচ্ছে।

দেখুন আরও খবর: